«Հանուն ընտանիքների միասնության» երկօրյա միջազգային համաժողովի ժամանակ ուշագրավ պատմություն ներկայացրեց իր կյանքից Անահիտ Վարդանյանը։ Երիտասարդ կինը պատմեց, թե ինչպես է իր մանկությունն ու պատանեկությունն անցկացրել երեք տարբեր մանկատներում՝ Լիճքի, Գավառի եւ «Զատիկ» մանկատներում։ Պատմեց, թե ինչպես ինքն անձնական կարծիք արտահայտելու հնարավորություն չի ունեցել։ Հետո գիշերօթիկ դպրոցում գտել է մի հասցե, որից էլ պարզել է, թե ինչպես կարող է գտնել իր ծնողներին։ Անահիտին հաջողվել է պարզել, որ իր հայրը մահացել է, իսկ մայրն իր ծնվելուց հետո նորից ամուսնացել է, ունեցել զավակներ։